《甲申生日》
元代·方回

劬劳永感正关情，厚意殷勤荷友生。
隔日移庖成剧醉，终朝欹枕困余酲。
略加芎煮香苏饮，少著盐庖苦{贾上出头}羹。
数首诗词懒酬和，杜门止酒始神清。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。